РЕПУБЛИКА СРБИЈА

Министарство просвете, науке и технолошког развоја

као промотер пројекта

и

ЈУП Истраживање и развој доо

Немањина бр. 22-26

11000 Београд

Србија

као Наручилац

***објављују***

**ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЗА ЈАВНУ НАБАВКУ**

**ИЗРАДА ГЛАВНИХ ПРОЈЕКАТА ОБЈЕКТА ЦЕНТРИ ИЗВРСНОСТИ УНИВЕРЗИТЕТА У КРАГУЈЕВЦУ**

**(IOP/2-2013)**

У складу са Финансијским уговором (Истраживање и развој у јавном сектору) између Републике Србије и Европске инвестиционе банке и Одлуком Владе о оснивању друштва са ограниченом одговорношћу за управљање пројектом Истраживање и развој у јавном сектору (,,Сл.гласник РС”, број 51/10), а на основу члана 7. став 1. тачка 2.(2) Закона о јавним набавкама („Сл. гласник РС”, број 124/12), ЈУП Истраживање и развој доо је донело Одлуку о покретању међународног отвореног поступка јавне набавке за израду Главних пројеката објекта Центри изврсности Универзитета у Крагујевцу број IOP/2-2013.

Кратак опис предмета набавке:

Предмет јавне набавке је израда пројектно техничке документације – Израда Главних пројеката објекта ЦЕНТРИ ИЗВРСНОСТИ УНИВЕРЗИТЕТА у Крагујевцу.

Главне пројекте објекта ЦЕНТРИ ИЗВРСНОСТИ УНИВЕРЗИТЕТА у Крагујевцу потребно је израдити у свему према пројектном задатку датом у Тендерској документацији и у складу са Решењем о локацијској дозволи број XVIII-353-247/12 од 10.12.2012. године и измени Решења о локацијској дозволи број III-353-369 од 16.05.2013. године, издатим од града Крагујевца, Градска управа за просторно планирање, изградњу и заштиту животне средине, одељење за просторно планирање града Крагујевца.

Уговор о извршењу услуга биће закључен у складу са Условима уговарања “Модел уговора о пружању услуга између Инвеститора и Консултанта” (FIDIC, Бела књига), које је израдила Међународна федерација консалтинг инжењера (FIDIC), као и свим осталим документима који ће чинити Уговор о извршењу услуга.

Реализација уговора, који ће бити закључен са најповољнијим понуђачем, очекује се у периоду од фебруара до јула 2014. године.

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су Конкурсном документацијом.

Конкурсна документација се може преузети на адреси: ЈУП Истраживање и развој доо, 11000 Београд, Вељка Дугошевића бр. 54, Звездара, сваког радног дана од дана објављивања јавног позива у времену од 12.00 до 16.00 часова уз подношење овлашћења за преузимање Конкурсне документације и доказ о уплати 100,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун ЈУП Истраживање и развој доо код СБЕРБАНКЕ број 285-1001000000216-50, са шифром плаћања 221 и позивом на број ИОП/2-2013 са назнаком „Трошкови Конкурсне документације”. Понуђачима који упуте захтев за достављање Конкурсне документације, иста ће бити послата поштом о трошку понуђача без преузимања одговорности за губитак или кашњење.

Подаци за плаћање у страној валути (ЕУР) за нерезиденте Републике Србије:

Intermediary Bank/ Correspondent Bank

Swift – BIC: COBADEFF

Name: COMMERZBANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: KOBBRSBG

Name: KOMERCIJALNA BANKA AD BEOGRAD

Street: Svetog Save 14

City, Country: 11000 Belgrade, Republic of Serbia

Beneficiary

IBAN/ Account Number: RS 35205007010039485382

Company name: JUP ISTRAŽIVANJE I RAZVOJ DOO BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу ЈУП Истраживање и развој доо, ул. Вељка Дугошевића бр. 54, Звездара, 11000 Београд или лично сваког радног дана од 10.00 до 16.00 часова на исту адресу.

Све понуде морају да садрже тендерску банкарску гаранцију у износу од 25.000 евра, наплативо у динарској противвредност обрачунато по средњем курсу НБС на дан плаћања за понуђаче резиденте Републике Србије.

Понуђач је дужан да понуде достави у две одвојене запечаћене коверте „Оригинал” и „Копија” које ће бити запечаћене у спољној коверти и са назнакама предвиђеним Конкурсном документацијом.

Понуде се дају у складу са процедуром „две коверте”, при којој се и техничке (административне) и финансијске понуде подносе заједно, али у одвојеним ковертама. Техничке понуде се прве отварају и евалуирају у погледу саобразности. Потом се отварају финансијске коверте само технички подобних понуда.

**Крајњи рок за достављање понуда је 15. jануар 2014. године до 12.00 часова.**

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 15. jануара 2014. године, у 13.00 часова у просторијама ЈУП Истраживање и развој доо, ул. Вељка Дугошевића бр. 54, Звездара Београд, уз присуство овлашћених представника понуђача.

Отварање финансијског дела понуда обавиће се након извршеног прегледа техничког дела понуда, Наручилац ће свим понуђачима који су поднели понуде доставити образложену Одлуку о квалификованости понуђача као и позив квалификованим понуђачима да учествују у отварању финансијских понуда.

Додатне информације о набавци, укључујући и оне о начину увида у Конкурсну документацију, могу се добити сваког радног дана у времену од 12.00 до 16.00 часова на следећи начин:

e-mail: tender@piu.rs